Daar is meer as 500 erwe in die woongebied van Kranspoort Eco Estate uitgesit (wat almal reeds eienaars het) met verskeie parkareas tussenin. Bykans 304 huise is reeds voltooi en 7 is tans in aanbou. Daar is tans ongeveer 173 permanente inwoners waarvan party senior burgers is wat hier kom aftree het. Die ander eienaars is nog steeds werksaam met skoolgaande kinders in die nabygeleë dorpe. Die res van eienaars kom naweke en vakansietye om hulself hier te verfris. Kranspoort dorp word bestuur deur die Kranspoort Eienaars komitee (algemeen bekend as K.E.K), asook die Sentrale Kantoor, en vorm deel van die Steve Tshwete munisipaliteit in Middelburg, wat ‘n gesonde infrastruktuur meebring. Dus word Kranspoort dorp as 'n voorstad van Middelburg beskou. Om in so ‘n pragtige omgewing met veiligheid en sekuriteit te woon, is ‘n besondere voorreg vir die eienaars van Kranspoort. Die inwoners vorm ‘n hegte eenheid van mense met ‘n liefde vir die natuur en vir hul medemens. Kranspoort vakansie dorp beskik ook oor Jukskeibane en ’n heerlike piekniekplek waar daar heerlik gebraai en gekuier word. Skakel my vir 'n afspraak om te besigtig!